**החיוב לאונס לישא אנוסתו**

**תלמוד בבלי מסכת כתובות דף לה עמוד ב**

 ת"ר: עריות, ושניות לעריות - אין להן לא קנס ולא פיתוי, הממאנת - אין לה לא קנס ולא פיתוי, איילונית - אין לה לא קנס ולא פיתוי, והיוצאת משום שם רע - אין לה לא קנס ולא פיתוי.

**תוספות מסכת כתובות דף לה עמוד ב**

לא קנס ולא פיתוי - אית דגרס ולא אונס משום דפיתוי נמי קנס הוא ואומר ר"י דגרסי' ליה דשייך למיקרי לאונס קנס טפי מלפיתוי משום דאונס שותה בעציצו (לקמן דף לט.)

**תלמוד בבלי מסכת כתובות דף לט עמוד א**

האונס שותה בעציצו, והמפתה אם רצה להוציא - מוציא. כיצד שותה בעציצו? אפילו היא חיגרת, אפי' היא סומא, ואפילו היא מוכת שחין

**ספר החינוך מצוה תקנז**

מצוה על האונס שישא אנוסתו לאשה...

ונוהגת מצוה זו לענין הכרח פרעון הקנס בזכרים בזמן הבית שיש כח בידינו לדון דיני קנסות, ולענין שישאנה האונס אף בזמן הזה היא מצוה עליו, שהנשואין מצוה היא ולא קנס.. .

**טור אבן העזר הלכות אונס ומפתה סימן קעז**

וקונסין המאנס שצריך לישא אותה אפילו היא חגרת או סומאז) ואינו רשאי להוציאה לעולם אלא לרצונה

**שו"ת רדב"ז חלק א סימן יט**

שאלת ממני אודיעך דעתי במי שאנס נערה ואח"כ הודה דקי"ל מודה בקנס פטור אם פטור ג"כ מלישא אותה כיון שפטור מן הקנס או דילמא כופין אותו לישא אותה:

תשובה דבר זה לא ראיתי מפורש בא' מן המפרשים ומסתברא לי שכופין אותו וישא אותה וישתה בעציצו. תדע דשתי מצות עשה נינהו א' ליתן הקנס וא' לישא אותה וכן מנאן הרמב"ם ז"ל שתי מצות משמע דלא הא בהא תלייותו דמודה בקנס פטור אמרי' והא לאו קנס הוא ואף על גב דאמרינן ואפילו חגרת ואפילו מצורעת האי לא הוי אטעמא /שמא צ"ל: הויא טעמא/ משום קנס אלא משום שהוא רצה לשתות בעציץ זה ואפילו תימא שהוא עונש עונש לאו היינו קנס והמודה בעונשו אינו נפטר ממנו ואף על גב דקי"ל דמי שבא ואמר עברתי עבירה פלוני הלקוני אין מלקין אותו היינו משום דאין אדם משים עצמו רשע אבל המודה שאנס אשה לא שייך האי טעמא ותו דהאי לאו קנס הוא אלא ממון נתחייב להו לישא אותה ליתן לה שאר כסות ועונה ולמה יפטר בהודאתו. ותו דחדוש הוא שחדשו חכמים מודה בקנס פטור ואין לך בו אלא חדושו דוקא קנס של ממון: ותו דחדוש גדול כזה לא לשתמיט חד מן הפוסקים שישמיענו אותו הילכך אין לנו אלא מה שאמרה תורה ולו תהיה לאשה ובשלמא גבי מפתה שהדין הוא שאם רצה לפרוע הקנס אינו נושא אותה כיון שהודה בקנס ונפטר ממנו נפטר נמי מלישא אותה כאלו נתן את הקנס אבל גבי אונס שחייב תרתי לישא אותה ולתת הקנס אפילו אם הודה בקנס ונפטר ממנו עדיין נשאר החיוב השני כמו שחייב לתת צער ובושת ופגם שהם ממון חייב לישא אותה וכופין אותו על ככה ואפשר כי מרוב פשיטות הדבר לא דברו בו הראשונים ז"ל:

**קובץ שעורים כתובות אות קכז**

קכז) [דף לה ע"ב] ד"ה לא קנס וכו' דאונס שותה בעציצו משמע דהא דשותה בעציצו הוא בתורת קנס, וא"כ אינו נוהג בזה"ז, ובסמ"ק וכן בחינוך כתבו, דנוהגת בזה"ז דאינה קנס, וכן מוכח מדברי הרמב"ן בסה"מ מ"ע רל"ה שכתב "ואין מ"ע קנס שאין לומר במה שנצטוינו לעשותו שיהיה קנס בשום פנים" אלא שדבריו צ"ע, דהא גם בתשלומי קנס איכא מ"ע דכתוב חמשים כסף ישלם, ואם אינו משלם ביטל מ"ע לבד איסור גזל, ולמה אין לומר דגם לחפשי ילשחנו היא מ"ע, ושמא דעת הרמב"ן לומר דכל הקנסות אינן מ"ע אלא דינין שחייב לשלם, ואם אינו משלם עובר בלא תעשוק, אבל לא ביטל מ"ע, וגבי נטען על הפנויה, יבמות כ"ד, כתבו בתוס' ורא"ש, דאיכא מצוה לכונסה אם ודאי בא עליה, ותימה דהא קרא בנערה כתיב, ובנטען על הפנויה הא לא איירי דוקא בפנויה, וכן בשו"ע סי' קע"ז כתבו סתם דמצוה לכונסה ולא פירשו דדוקא בפנויה, ובתשב"ץ ח"ב סי' רע"ג מוכח להדיא דקאי גם בבוגרת, וכ' דכיון דהיא מפותה אין כופין אותו, ומבואר דבאנוסה כופין גם בבוגרת, והוא תימה, ובסמ"ק כתב דאם הבועל נשוי וא"א לישאנה מפני חרם דר"ג, צריך לתת לה נדוניא שתוכל להנשא להגון, וגם זה צ"ע, דהיכן כתובה מצוה זו להשיאנה לאחר.

**ספר מצוות קטן מצוה קפב**

ומכל מקום גם עתה מכריחין את האונס לקחת לאשה אם היא ואביה רוצים אך שתהיה מן הכשרות לבוא בקהל ואם יש לו אשה ויש חרם באיי הים עתה שלא ליקח ב' נשים מנדין אותו עד שיתן לה נדוניא להשיאה להגון לה).